EL
C 463/44
Επίσημη Εφημερίδα της Ευρωπαϊκής Ένωσης
5.12.2022
2) Η KRBL Ltd και το Γραφείο Διανοητικής Ιδιοκτησίας της Ευρωπαϊκής Ένωσης (EUIPO) φέρουν τα δικαστικά έξοδά τους.
(1)
EE C 77 της 9.3.2020.
Διάταξη του Γενικού Δικαστηρίου της 14ης Σεπτεμβρίου 2022 — Primagra και Mlékárna Hlinskο κατά Επιτροπής (Συνεκδικασθείσες υποθέσεις T-101/21 και Τ-213/21) (1) [Προσφυγές ακυρώσεως – Ευρωπαϊκά Διαρθρωτικά και Επενδυτικά Ταμεία – ΕΤΠΑ – Ταμείο Συνοχής – ΕΚΤ – Κανονισμός (ΕΕ) 1303/2013 – Έγγραφο σχετικό με την παρακολούθηση των συστάσεων που διατύπωσε η Επιτροπή στον έλεγχό της για φερόμενες συγκρούσεις συμφερόντων – Πράξη μη δεκτική προσφυγής – Προπαρασκευαστική πράξη – Απαράδεκτο] (2022/C 463/63) Γλώσσα διαδικασίας: η αγγλική Διάδικοι Προσφεύγουσες: Primagra a.s.
(Milín, Τσεχική Δημοκρατία) (υπόθεση Τ-101/21), Mlékárna Hlinskο a.s.
(Hlinsko, Τσεχική Δημοκρατία) (υπόθεση Τ-213/21) (εκπρόσωποι: S. Sobolová και O. Billard, δικηγόροι) Καθής: Ευρωπαϊκή Επιτροπή (εκπρόσωποι: J. Hradil και M. Salyková) Αντικείμενο Με τις προσφυγές που άσκησαν βάσει του άρθρου 263 ΣΛΕΕ, οι προσφεύγουσες ζητούν την ακύρωση του εγγράφου της Ευρωπαϊκής Επιτροπής, της 22ας Οκτωβρίου 2020, το οποίο απευθυνόταν στην Τσεχική Δημοκρατία, το οποίο έφερε τον τίτλο «Παρακολούθηση του ελέγχου REGC414CZ0133» και τον αριθμό αναφοράς Ares(2020) 5759350.
Διατακτικό Το Γενικό Δικαστήριο διατάσσει: 1) Απορρίπτει τις προσφυγές.
2) Καταδικάζει τις Primagra a.s. και Mlékárna Hlinsko a.s. στα δικαστικά έξοδά τους.
(1)
EE C 163 της 3.5.2021.
Διάταξη του Γενικού Δικαστηρίου της 19ης Οκτωβρίου 2022 — Associazione «Terra Mia Amici No Tap» κατά ΕΤΕπ (Υπόθεση T-514/21) (1) [Προσφυγή κατά παραλείψεως – Περιβάλλον – Χρηματοδότηση του υπεραδριατικού αγωγού φυσικού αερίου – Απόφαση του διοικητικού συμβουλίου της ΕΤΕπ περί εγκρίσεως της χρηματοδοτήσεως – Άρθρο 10 του κανονισμού (ΕΚ) 1367/2006 – Αίτηση εσωτερικής επανεξέτασης – Απάντηση μεταγενέστερη της ασκήσεως της προσφυγής – Αίτημα εκδόσεως εντολής προς πράξη – Αναρμοδιότητα – Ένσταση απαραδέκτου – Κατάργηση της δίκης] (2022/C 463/64) Γλώσσα διαδικασίας: η ιταλική Διάδικοι Προσφεύγουσα: Associazione «Terra Mia Amici No Tap» (Melendugno, Ιταλία) (εκπρόσωπος: A. Calò, δικηγόρος) Καθής: Ευρωπαϊκή Τράπεζα Επενδύσεων (εκπρόσωποι: T. Gilliams, G. Faedo και K. Carr, επικουρούμενοι από τον A. Dal Ferro, δικηγόρο)